Valstybės valdymo ir savivaldybių komitetas svarsto:
Administracinių teisės pažeidimų kodekso 224 bei 259(1) straipsnių pakeitimo ir Kodekso papildymo 188(21) straipsniu įstatymo projektą Nr. XIP-4490(2).
Šiuo projektu siekiama apsaugoti konstitucines vertybes bei Konstitucijoje įtvirtintus šeimos pagrindus bei įtvirtinti, jog už teisingos ir darnios visuomenės dorovinių vertybių, Konstitucijoje įtvirtintų šeimos pagrindų viešą niekinimą, viešą raginimą jas niekinti, visuomenės dorovei prieštaraujančių renginių, tokių kaip homoseksualų eitynės bei paradai, organizavimą būtų įtvirtinta administracinė atsakomybė. 
Siūloma reglamentuoti, kad viešas konstitucinių dorovinių vertybių bei Konstitucijoje įtvirtintų šeimos pagrindų niekinimas, visuomenės dorovei prieštaraujančių renginių organizavimas, užtrauktų baudą nuo 1 iki 3 tūkst. litų, už pakartotinius veiksmus – nuo 3 iki 6 tūkst. litų.
Pastabų ir pasiūlymų laukiama iki  2013-12-13
Pasiūlymus ir pastabas siųskite adresu:

Seimo posėdžių sekretoriatas

Lietuvos Respublikos Seimas

Gedimino pr. 53, LT-01109 Vilnius

El. paštas possek@lrs.lt
Faksas (8 5) 239 6279
Teisės aktų projektus ir su jais susijusią medžiagą galite rasti interneto tinklalapyje adresu www.lrs.lt. arba gauti Seimo kanceliarijos Komunikacijos departamento Priėmimo skyriuje (tel. (8 5) 239 6060)

